Mga pagrerekord sa Minus-One

Sa Pilipinas, ang Minus-One—na karaniwang binabaybay bilang "minus one" () nang walang gitling, dapwat hindi wasto—ay isang variant mix (o baryanteng paghahalo) ng rekording na multi-track, kung saan ang namumunong tinig ng isang awit (na tinaguriang lead vocal track o track ng pangunahing boses) ay naka-mute (pinatahimik) upang magamit ito bilang karagdagan enganyo sa pagbebenta ng vinyl (o binilo) na plaka. Sa Industriyang Pagrerekord sa Pilipinas noong dekada-1980, ang baryanteng ito ay katambal na Side-B (tinaguriang "flip side") ng isang nakatampok na kanta sa Side-A ng plaka. Ang 7-inch single (o isahang 7-pulgada) ay isang mabentang produkto na kinalalagyan ng isang isang itinatampok na awot, at ito karaniwang ibinabahagi sa mga istasyon ng radyo.

Ang flip side o ang kabilang banda ay karaniwang hindi nagiging bahagi ng Long Playing album o LP na naglalaman ng mga sunod-sunod na kanta kasama ng pinanggalingang kanta nito. Samakatwid, ang isang B-Side ay nagiging "minus one" dahil lamang sa ang lead vocal track ay tinanggal mula sa A-Side na naglalaman ng orihinal na halo o timpla ng tampok na awitin.

Patenteng pangalan ang Minus-One para sa makinang karaoke na inimbento ng ehekutibo ng negosyo na si Roberto del Rosario noong 1975. Pinagsamang salitang Hapon ang katawagang "karaoke" na mula sa  at , na nangangahulugang "orkestrang walang laman" o "orkestrang walang boses," na siyang paglalarawan kung ano ang Minus-One. Bagaman, mababakas ang katawagan ang ideya ng mga rekord na walang tinig sa kumpanyang Music Minus One noong dekada 1950.

 Produksyon ng rekord 

Bilang isang uri ng musika ng produksyon ng rekord sa Pilipinas, ang pagsasama ng isang "minus-one" sa plaka bilang Side-B ay bumabawas sa pangkalahatang gastos sa produksyon ng isang 45 RPM 7-inch (o 7-pulgada) na single—gawa ng pag-iwas sa pangangailangan ng karagdagang kanta sa flip side. Nakapaghihikayat din nito sa mga mamimili na mag-sing along o sabayan ng pag-awit bilang isang bonus o karagdagan na saliw, kung sakali na sasabayan nila nang pag-awit ang naturang patok na awitin. 

Ang isang "minus-one mix" ay hindi ganap na isang instrumental lamang, dahil may pagkakataon na maaaring panatiliin ang mga boses na pansuporta (o backing vocals) ng orihinal na halo ng awit. Ang konsepto ng instrumental na B-Side ay nauso nang bigla sa larangan ng industriya ng pagrerekord sa Pilipinas noong dekada 1980, at kasunod na ginaya ang ideya na ito sa ibang mga bansa, lalo na sa Asya.

Sa mga sumunod na taon, ang mga koleksyon ng minus-one ay sinimulang gawan ng mga sarili nilang tinatawag na album na pinagtipon (o compilation album).
 Mga halimbawa ng Minus-One 
Ang sumusunod na talahanayan ay naglalarawan ng mga maagang B-sides ng mga single na 45-RPM 7" Vinyl ni Zsa Zsa Padilla—na inilabas ng Blackgold Records. Sa mga sumusunod na taon, maraming Minus-One ay isinalin din pagkatapos sa ibang mga plataporma tulad ng VCD, videoke at mga libreng video sharing (binabahaging bidyo) na websayt.

 Tampok na awitsa Side A Minus-One sa Side B Katalogo Taon na Inilabas When I'm With You(Rene Novelles) When I'm With You (minus one)(Arranged by Dante Trinidad) BSP-392 1985 Eversince(Alvina Eileen Sy) Eversince (minus one)(Arranged by Dante Trinidad) BSP-397 1985 To Love You(Danny Javier) To Love You (minus one)(Arranged by Menchu Apostol) BSP-401 1985 Hiram(George Canseco) Hiram (minus one)(Arranged by Danny Tan) BSP-404 1986 Mambobola(Rey-An Fuentes) Mambobola (minus one)(Arranged by Homer Flores)  BSP-410 1986 Ikaw Lamang(Dodjie Simon) Ikaw Lamang (minus one)(Arranged by Menchu Apostol)  BSP-413 1986 Minsan Pa(Jun Sta. Maria & Peewee Apostol) Minsan Pa (minus one)(Arranged by Menchu Apostol) BSP-417 1986 Maybe This Time(Marlene del Rosario) Maybe This Time (minus one)(Arranged by Menchu Apostol) BSP-432 1988 Pangako(Dodjie Simon) Pangako (minus one)(Arranged by Egay Gonzales) BSP-447 1990 Ang Aking Pamasko(Tony Velarde) Ang Aking Pamasko (minus one)(Arranged by Egay Gonzales) BSP-459 1990

Ibang halimbawa

 Noong 1987, isang kanta ng Pilipinong bandang, The Dawn, ay inilabas bilang single na 7-inch 45 RPM (b/w minus-one) ng kanilang tatak pangrekord, ang OctoArts.
 Sa dekada 2000, nagtampok ang bandang Narda mula sa Pilipinas ng pahina ng kanilang album sa AllMusic na may nakatuon na nilalamang Minus-One.

 Nilalaman ang minus-one hindi ang kagamitan 

280x280px|right
Ang daloy ng mga B-side na vinyl na "minus-one" ay nagdulot ng uri ng musika sa industriya ng parerekord sa Pilipinas, na sinimulan ng magpinsan na Vic del Rosario at Orly Ilacad, na kapwang may-ari at ehekutibong prodyuser ng Vicor Music Corporation at ang mga sanga nitong mga tatak pangrekord. Sila ang mga unang naglabas ng B-side na 7-pulgada na mga Minus-One, na pinagsama-sama kalaunan bilang mga tinaguriang kompilasyong minus-one sa mga cassette tape, CD at pagkatapos ay mga online. 

Naglalaman lamang ng musika ng minus-one, pasimula ang mga instrumental sa malalawakang humigmig (o crooning) na paglilibang sa loob at labas ng tahana, na mababakas ang pinagmulan nito sa mga produkto ng Music Minus One noong kalagitnaan ng dekada 1950. Noong 1975, pinatente ng ehekutibong Pilipino na si Roberto del Rosario ang kanyang imbensyon na sing-along na Minus-One, na mas kilala bilang karaoke, isang makina na sistemang paglilibang na interaktibo na tinanggal ang tinig. Bilang katangiang ng Pilipino sa mga kasiyahan, ang nakakaakit na minus-one ay tumawid sa labas ng pambansang kultura.

 Mga sanggunian 

 Mga panlabas na kawing 
(lahat nasa wikang Ingles)
B-Side
What are Minus-one tracks and why they are used
Minus-One OPM Alternative Love Songs
Why are instrumental tracks also called "minus one tracks"?
Backing Tracks Minus Vocals
Kategorya:Musika ng Pilipinas